4. การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์หรือบริการ

ผลิตภัณฑ์หลักของ บริษัท ห้องเย็นเอเชี่ยน ซีฟู้ด จำกัด (มหาชน)

บริษัท ห้องเย็นเอเชี่ยน ซีฟู้ด จำกัด (มหาชน)
ดำเนินธุรกิจประเภทอุตสาหกรรมแปรรูปสัตว์น้ำแช่แข็งโดย
ส่งออกภายใต้เครื่องหมายการค้าของลูกค้าเป็นส่วนใหญ่ และมีเครื่องหมายการค้าของบริษัท คือ
TCC, SAKURA และ ASIAN SEAFOODS ผลิตภัณฑ์ของบริษัท แบ่งออกเป็น 3 ประเภทใหญ่ ๆ คือ

1.  ผลิตภัณฑ์ปลาทรายแช่แข็ง ได้แก่ ปลาทรายสดที่แล่แบบผีเสื้อ

2.  ผลิตภัณฑ์กุ้งแช่แข็ง ได้แก่ กุ้งแปรรูปสดแช่แข็ง กุ้งแปรรูปต้มแช่แข็ง และกุ้งปะแป้งแช่แข็ง
    กุ้งปะแป้งทอดแช่แข็ง

3.  ผลิตภัณฑ์ปลาหมึกแช่แข็ง ได้แก่ ปลาหมึกทั้งตัว ปลาหมึกลอกหนัง และปลาหมึกแล่ ปลาหมึกทอด
    ปลาหมึกย่าง

ผลิตภัณฑ์ของ บริษัท ห้องเย็นเอเชี่ยนซีฟู้ด (สุราษฎร์ธานี) จำกัด

บริษัท ห้องเย็นเอเชี่ยนซีฟู้ด (สุราษฎร์ธานี) จำกัด
ดำเนินธุรกิจประเภทอุตสาหกรรมแปรรูปสัตว์น้ำแช่แข็ง
โดยส่งออกภายใต้เครื่องหมายการค้าของลูกค้าเป็นส่วนใหญ่ และมีเครื่องหมายการค้าของบริษัท คือ
ASP, TCC ผลิตภัณฑ์หลักของบริษัท แบ่งออกเป็น 5 ประเภทใหญ่ ๆ คือ

1.  ผลิตภัณฑ์ปลาหมึกแช่แข็ง ได้แก่ ปลาหมึกทั้งตัว ปลาหมึกลอกหนัง และปลาหมึกแล่

2.  ผลิตภัณฑ์กุ้งแช่แข็ง ได้แก่ กุ้งแปรรูปสดแช่แข็ง และกุ้งแปรรูปต้มแช่แข็ง

3.  ผลิตภัณฑ์หอยแช่แข็ง ได้แก่ เนื้อหอยลายลวกแช่แข็ง และเนื้อหอยแมลงภู่ลวกแช่แข็ง

4.  ผลิตภัณฑ์ทะเลรวม

5.  ผลิตภัณฑ์ปลาไข่

ผลิตภัณฑ์หลักของ บริษัท เอเชี่ยน อะไลอันซ์ อินเตอร์เนชั่นแนล จำกัด

บริษัท เอเชี่ยน อะไลอันซ์ อินเตอร์เนชั่นแนล จำกัด
ดำเนินธุรกิจประเภทอุตสาหกรรมแปรรูปปลาทูน่า
โดยส่งออกภายใต้เครื่องหมายการค้าของลูกค้าเป็นส่วนใหญ่ และมีเครื่องหมายการค้าของบริษัท คือ
OCEANUS ผลิตภัณฑ์หลักของบริษัท แบ่งออกเป็น 4 ประเภทใหญ่ๆ คือ

1.  ผลิตภัณฑ์ปลาทูน่ากระป๋อง และถุง Pouch

2.  ผลิตภัณฑ์เนื้อทูน่าแช่แข็ง

3.  ผลิตภัณฑ์อาหารสัตว์เลี้ยงกระป๋องและถ้วยพลาสติก

4.  ผลิตภัณฑ์ปลาป่นสำหรับทำอาหารสัตว์

5.  ผลิตภัณฑ์ปลาซาดีนกระป๋อง

ผลิตภัณฑ์หลักของ บริษัท ห้องเย็นเอเชี่ยนซีฟู้ด (ศรีราชา) จำกัด

บริษัท ห้องเย็นเอเชี่ยนซีฟู้ด (ศรีราชา) จำกัด
ดำเนินธุรกิจประเภทอุตสาหกรรมแปรรูปสัตว์น้ำแช่แข็ง และการรับจ้างผลิต

ผลิตภัณฑ์หลักของ บริษัท เอเชี่ยน ฟีด จำกัด

บริษัท เอเชี่ยน ฟีด จำกัด ดำเนินธุรกิจประเภทอุตสาหกรรมผลิตอาหารสัตว์น้ำ
โดยส่วนใหญ่เป็นการขายในประเทศ ภายใต้เครื่องหมายการค้าของบริษัท คือ ASIAN FEED

ผลิตภัณฑ์หลักของ บริษัท เอเชี่ยน ฟู้ด จำกัด

บริษัท เอเชี่ยน ฟู้ด จำกัด ดำเนินธุรกิจประเภทอุตสาหกรรมแปรรูปสัตว์น้ำแช่แข็ง
โดยส่วนใหญ่เป็นการขายในประเทศ

ข้อจำกัดในการประกอบธุรกิจ

บริษัทย่อยแห่งหนึ่งที่ผลิตปลาทูน่าอาจมีข้อจำกัดในการหาวัตถุดิบได้หากปลาทูน่าที่จับได้ทั่วโลกมีปริมาณลดลง
หรือมีการแย่งกันซื้อวัตถุดิบดังกล่าวจนทำให้วัตถุดิบมีราคาสูงจนไม่สามารถขายได้

การได้รับการส่งเสริมการลงทุน

บริษัทและบริษัทย่อยได้รับสิทธิพิเศษทางภาษีจากคณะกรรมการส่งเสริมการลงทุนตามพระราชบัญญัติส่งเสริมการลงทุน
พ.ศ. 2520 ทั้งนี้ภายได้เงื่อนไขที่กำหนดบางประการ ดังนี้

+---------------+---+---------------------+---+-----+---+--------+---+-----------+
| ชื่อบริษัท        |   | ประเภทโครงการ       |   |     |   | บัตรส   |   |           |
|               |   |                     |   |     |   | ่งเสริมก |   |           |
|               |   |                     |   |     |   | ารลงทุน |   |           |
+---------------+---+---------------------+---+-----+---+--------+---+-----------+
|               |   |                     |   | จำ  |   | เล     |   | วันที่       |
|               |   |                     |   | นวน |   | ขที่บัตรฯ |   |           |
|               |   |                     |   |     |   |        |   |           |
|               |   |                     |   | โ   |   |        |   |           |
|               |   |                     |   | ครง |   |        |   |           |
|               |   |                     |   | การ |   |        |   |           |
+---------------+---+---------------------+---+-----+---+--------+---+-----------+
| -บริษัทห้อ       |   | -กิจการห้องเย็น        |   |   1 |   |        |   | 17 สิงหาคม |
| งเย็นเอเชี่ยนซีฟู้ด |   |                     |   |     |   | 1887(3 |   | 2548      |
| จำกัด (มหาชน)  |   | -                   |   |   1 |   | )/2548 |   |           |
|               |   | กิจการผลิตอาหารพร้อมรับ |   |     |   |        |   | 26 มกราคม |
| -บริษัท         |   | ประทานจากสัตว์น้ำแช่แข็ง |   |   1 |   |        |   | 2548      |
| ห้องเย็นเอเชี่ยนซ |   | และสัตว์น้ำแช่แข็ง       |   |     |   | 1651(3 |   |           |
| ีฟู้ด(สุราษฏร์ธานี) |   |                     |   |   1 |   | )/2549 |   | 1         |
| จำกัด          |   | -                   |   |     |   |        |   | กุม        |
|               |   | กิจการห้องเย็นหรือกิจการ |   |   1 |   |        |   | ภาพันธ์2554 |
| -บริษัทเอเชี่ยน   |   | ห้องเย็นและขนส่งห้องเย็น |   |     |   | 1982(3 |   |           |
| อะไลอันซ์       |   |                     |   |   1 |   | )/2554 |   | 3 กันยายน  |
| อินเตอร์เนชั่นแนล |   | -กิจการผล            |   |     |   |        |   | 2546      |
| จำกัด          |   | ิตอาหารจากสัตว์น้ำแช่แข็ง |   |   1 |   |        |   |           |
|               |   | และสัตว์น้ำแช่แข็ง       |   |     |   | 1579(2 |   | 16พฤศ     |
| -บริษัท เอเชี่ยน  |   |                     |   |   1 |   | )/2546 |   | จิกายน2548 |
| ฟีด จำกัด       |   | -กิจการผลิตอา         |   |     |   |        |   |           |
|               |   | หารทะเลบรรจุภาชนะผนึก |   |     |   | 1604(2 |   | 2 พฤษภาคม |
| -บริษัทห้อ       |   | ผลิตอาหารสัตว์         |   |     |   | )/2549 |   | 2554      |
| งเย็นเอเชี่ยนซีฟู้ด |   | และปลาป่น            |   |     |   |        |   |           |
| (ศรีราชา) จำกัด |   |                     |   |     |   | 1920(2 |   | 14 ธันวาคม |
|               |   | -ผลิตอาหารสัตว์เล      |   |     |   | )/2554 |   | 2553      |
|               |   | ี้ยงหรือส่วนผสมอาหารสัตว์ |   |     |   |        |   |           |
|               |   | (PETFOOD)           |   |     |   | 1658(2 |   | 20        |
|               |   |                     |   |     |   | )/2554 |   | กุม        |
|               |   | -ผลิตอาหารสัตว์เล      |   |     |   |        |   | ภาพันธ์2555 |
|               |   | ี้ยงหรือส่วนผสมอาหารสัตว์ |   |     |   | 1683(5 |   |           |
|               |   |                     |   |     |   | )/2555 |   |           |
|               |   | -กิจการผล            |   |     |   |        |   |           |
|               |   | ิตอาหารจากสัตว์น้ำแช่แข็ง |   |     |   |        |   |           |
|               |   | และสัตว์น้ำแช่แข็ง       |   |     |   |        |   |           |
+---------------+---+---------------------+---+-----+---+--------+---+-----------+

บริษัทและบริษัทย่อย ได้รับสิทธิพิเศษ เช่น

1.  ได้รับยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

2.  ได้รับยกเว้นภาษีเงินได้นิติบุคคลสำหรับกำไรสุทธิจากการประกอบกิจการที่ได้รับการส่งเสริมแปดปี
    นับแต่วันที่เริ่มมีรายได้จากการประกอบกิจการนั้นๆ

3.  ได้รับลดหย่อนภาษีเงินได้นิติบุคคลสำหรับกำไรสุทธิจากการประกอบกิจการที่ได้รับการส่งเสริมในอัตราร้อยละห้าสิบของอัตราปกติเป็นเวลาห้าปีนับจากวันที่พ้นกำหนดระยะเวลาตาม
    (ข้อ 2)

4.  ได้รับอนุมัติให้หักเงินได้พึงประเมินเป็นจำนวนเท่ากับร้อยละห้าของรายได้จากการประกอบกิจการที่ได้รับการส่งเสริมเพื่อการส่งออกที่เพิ่มขึ้นจากปีก่อนเป็นเวลาสิบปีนับแต่วันที่มีรายได้จากการประกอบกิจการนั้นๆ

4.2 การตลาดและภาวะ การแข่งขัน

ลักษณะของตลาดสินค้าอาหารทะเลแช่แข็งเพื่อการส่งออก

เป็นตลาดที่มีการแข่งขันสูงเนื่องจากมีผู้ผลิตสินค้าชนิดและประเภทเดียวกันกับไทยเป็นจำนวนมาก
ในขณะเดียวกันตลาดก็ขึ้นอยู่กับอุปสงค์และอุปทาน (Demand & Supply)
และขึ้นอยู่กับสภาวะเศรษฐกิจของประเทศ ผู้ซื้อซึ่งตลาดส่วนใหญ่ยังเป็นของผู้ซื้อ
ทั้งประเทศผู้ผลิตต่างๆ ยังมีปริมาณที่ไม่มีแนวโน้มจะลดลง
ความต้องการซื้อจำกัดอยู่เพียงไม่กี่ประเทศ ย่อมทำให้เกิดการแข่งขันในด้านราคา

การจำหน่ายสัตว์น้ำทะเลแช่แข็งภายในประเทศส่วนใหญ่เป็นการจำหน่ายผ่านศูนย์การค้า
ภัตตาคารสำหรับผู้ซื้อสินค้าในต่างประเทศนั้น ได้แก่ ตัวแทนจำหน่าย (Dealer) ผู้นำเข้า
(Importer) ซึ่งอาจทำหน้าที่เป็นตัวกลาง (Broker) และหรือผู้ขายส่ง (Wholesaler)
ไปพร้อมกัน

ข้อได้เปรียบและกลยุทธ์ในการแข่งขันของบริษัท

-   ปลาทราย

บริษัทมีคนงานที่มีความสามารถ และความเชี่ยวชาญในการแล่ปลาทราย
ซึ่งถือเป็นเทคนิคเฉพาะทำให้คู่แข่งอื่นที่จะผลิตปลาทรายแข่งกับบริษัทนั้นทำได้ยากลำบาก
ประกอบกับบริษัทสามารถซื้อวัตถุดิบได้เกือบทั้งหมดในตลาด
โดยบริษัทมีผู้จัดหาหรือจำหน่ายวัตถุดิบที่อยู่ตามแหล่งต่างๆ
ตามชายทะเลที่มีความสัมพันธ์อันดีมาเป็นเวลานาน
ซึ่งผู้จัดหาหรือจำหน่ายวัตถุดิบส่วนมากมีความพอใจที่จะขายปลาทรายให้กับบริษัท
เนื่องจากบริษัทมีการรับซื้อในปริมาณที่สม่ำเสมอแน่นอน มีการชำระเงินที่รวดเร็วตรงต่อเวลา
ทำให้บริษัทสามารถซื้อปลาทรายได้มากกว่าผู้ผลิตรายอื่นจึงถือได้ว่าเป็นการตัดโอกาสของผู้ที่จะเข้ามาเป็นผู้ประกอบการรายใหม่ในส่วนของผลิตภัณฑ์ปลาทรายแช่แข็ง
นอกจากแหล่งวัตถุดิบภายในประเทศแล้ว บริษัทยังสร้างเสริมความสัมพันธ์ที่ดีกับผู้จัดหา
หรือจำหน่ายวัตถุดิบจากต่างประเทศเพื่อเป็นแหล่งสำรองเพื่อให้มีวัตถุดิบเพียงพอ

อนึ่งบริษัทไม่มีความเสี่ยงจากการพึ่งพิงบุคลากรดังกล่าว
เพราะบริษัทมีพนักงานที่มีทักษะมีความชำนาญในเรื่องนี้มากเพียงพอ
และสามารถฝึกหัดพนักงานใหม่เพิ่มเติมได้อย่างต่อเนื่อง
อีกทั้งพนักงานเหล่านี้ล้วนเป็นพนักงานที่ทำงานกับบริษัทมานาน มีความซื่อสัตย์
จงรักภักดีและมีความผูกพันกับบริษัทอย่างแนบแน่น

-   กุ้ง

1.  บริษัทมีฐานของลูกค้าที่ยาวนานและสามารถเพิ่มศักยภาพของการจัดจำหน่ายโดยสร้างสินค้าใหม่ควบคู่กันไปด้วย

2.  บริษัทมีนโยบายผลิตสินค้ามูลค่าเพิ่มอย่างต่อเนื่อง และเพิ่มขึ้นทุกปี
    โดยเน้นงานวิจัยและการนวัตกรรม จึงมีการลงทุนเพิ่มในส่วนนี้ทุกปี
    โดยเปรียบเทียบกับยอดขายและผลการดำเนินงาน

3.  บริษัทตระหนักถึงความสำคัญของคุณภาพและความปลอดภัยของสินค้าที่ผลิตขึ้น
    จึงได้มีการนำระบบตรวจสอบควบคุมคุณภาพและความปลอดภัยของอาหารโดยได้รับการรับรองจาก
    BRC, ISO, HALAL, IFS, BAF
    ซึ่งเป็นระบบมาตรฐานสากลที่ได้รับการยอมรับในอุตสาหกรรมอาหารอันหมายรวมถึงระบบคุณภาพ
    “การวิเคราะห์อันตรายและการควบคุมจุดวิกฤตในกระบวนการผลิต” (HACCP)
    มาใช้ในการผลิตสินค้าเพื่อให้ได้คุณภาพและมาตรฐานตรงตามสุขลักษณะที่มีความปลอดภัยต่อผู้บริโภคและเป็นที่พอใจของลูกค้า

4.  ทางด้านการตลาด บริษัทมีความตรงต่อเวลาซื่อสัตย์ และการบริการที่ดีต่อลูกค้า
    ในการส่งมอบสินค้าทำให้ลูกค้าสามารถซื้อสินค้าจากบริษัทได้อย่างต่อเนื่อง
    ซึ่งเป็นประวัติที่ดีของบริษัท

5.  บริษัทมีนโยบายหาลูกค้าประจำเพิ่ม และขายตรงถึงผู้บริโภคคนสุดท้าย
    เพื่อเป็นการเพิ่มความสามารถในการแข่งขันทางด้านการตลาด

6.  การจัดหาแหล่งวัตถุดิบให้ตรงต่อความต้องการในการผลิต โดยครอบคลุมพื้นที่ทั่วประเทศ
    รวมทั้งมีการจัดหาแหล่งวัตถุดิบโดยเชื่อมโยงกับห่วงโซ่ทางธุรกิจอีกด้วย

-   ปลาหมึก

1.  บริษัทมีผู้จัดหา หรือผู้จำหน่ายวัตถุดิบ (Suppliers) อยู่ในแหล่งต่างๆ ทั้งฝั่งอันดามัน
    และอ่าวไทย ทำให้มีประสิทธิภาพในการรวบรวมวัตถุดิบได้ทั้ง 2 แหล่ง

2.  บริษัทได้ดำเนินการพัฒนาผลิตภัณฑ์
    และเพิ่มมูลค่าในสินค้าให้เป็นที่ยอมรับจากประเทศผู้นำเข้าเพื่อเพิ่มศักยภาพการแข่งขันในตลาดโลก

-   สินค้าใหม่

ได้แก่ สินค้าประเภทสำเร็จรูป และกึ่งสำเร็จรูปเพื่อช่วยรองรับรูปแบบใหม่
และพัฒนาผลิตภัณฑ์สำหรับสินค้าหลักและสินค้ารอง
ในปัจจุบันบริษัทมุ่งเน้นด้านการวิจัยค้นคว้าและพัฒนาผลิตภัณฑ์ใหม่ๆ
เพื่อให้มีสินค้าใหม่ออกจำหน่ายอย่างต่อเนื่อง

-   นโยบายราคาของบริษัท

นโยบายในการตั้งราคาขึ้นกับสภาวะราคาในตลาดโลก
อย่างไรก็ดีราคาขายจะถูกกำหนดโดยกลไกของตลาด บริษัทมีนโยบายมุ่งเน้นผลิตสินค้าที่มีคุณภาพสูง
เนื่องจากผลิตภัณฑ์คุณภาพสูงมีราคาที่ค่อนข้างดี
นอกจากนี้ในภาวะที่ตลาดอ่อนตัวราคาสินค้าทั่วไปลดลง ผู้ซื้อมักเลือกซื้อสินค้าที่มีคุณภาพสูงก่อน
ดังนั้นความต้องการสินค้าคุณภาพสูงจึงไม่ลดลงมากนัก

-   ผลของฤดูกาลที่กระทบต่อการดำเนินธุรกิจของบริษัท

ปัจจุบันประเทศไทยสามารถเลี้ยงกุ้งกุลาดำ และกุ้งขาว จึงทำให้มีวัตถุดิบป้อนโรงงานได้ตลอดปี
แต่วัตถุดิบจะมีราคาสูงในช่วงต้นปี
เพราะผู้เพาะเลี้ยงกุ้งจะไม่เลี้ยงกุ้งในฤดูหนาวเพราะมีโรคระบาดได้ง่าย
ในส่วนปลาหมึกนั้นจะขึ้นอยู่กับฤดูกาลกล่าวคือ ปลาหมึกจะมีปริมาณมากในช่วงฤดูฝน
แต่ถ้ามีมรสุมซึ่งทำให้เรือประมงไม่สามารถออกทะเลได้ ก็อาจทำให้ปริมาณปลาหมึกที่จับได้ลดลง

ส่วนในด้านการจำหน่ายนั้น ปริมาณยอดขายปลาทรายจะขึ้นสูงในช่วงเดือนกุมภาพันธ์ -
พฤษภาคมและเดือนสิงหาคม - ตุลาคม ของทุกปี
เพราะตรงกับช่วงเทศกาลของญี่ปุ่นที่นิยมกินเทมปุระ
โดยผลิตภัณฑ์กุ้งแช่แข็งจะมียอดจำหน่ายสูงช่วงตั้งแต่เดือนมิถุนายน - ธันวาคม
สำหรับผลิตภัณฑ์อาหารสัตว์มียอดจำหน่ายสูงในช่วงไตรมาสที่ 2-3

-   ลักษณะของลูกค้าและความสัมพันธ์ระหว่างลูกค้ากับบริษัท

ผลิตภัณฑ์ปลาทรายแช่แข็ง บริษัทส่งไปจำหน่ายที่ประเทศญี่ปุ่นทั้งหมด
ซึ่งมีลูกค้าจากประเทศญี่ปุ่นที่สั่งซื้อสินค้าจากบริษัทประมาณ 30 ราย
ลูกค้าส่วนใหญ่เป็นลูกค้าเก่าที่ติดต่อกันมานาน
ซึ่งลูกค้าดังกล่าวมีความเชื่อถือในคุณภาพที่ได้มาตรฐานของผลิตภัณฑ์ของบริษัท

ในส่วนผลิตภัณฑ์กุ้งแช่แข็ง บริษัทส่งไปจำหน่ายที่ สหรัฐอเมริกา ญี่ปุ่น สหภาพยุโรป ออสเตรเลีย
และจำหน่ายในประเทศ โดยยอดส่งออกปี 2555 บริษัทส่งไปจำหน่ายที่ สหรัฐอเมริการ้อยละ 44
ญี่ปุ่นร้อยละ 33 ออสเตรเลียร้อยละ 9 แคนาดาร้อยละ 6 สหภาพยุโรปร้อยละ 4 และอื่นๆ
อีกประมาณร้อยละ 4 ของมูลค่าการจำหน่ายทั้งหมด

ในส่วนผลิตภัณฑ์ปลาหมึก บริษัทส่งไปจำหน่ายที่สหภาพยุโรป อเมริกา และอื่นๆ
โดยคิดเป็นสัดส่วนร้อยละ 81 ร้อยละ 13 และร้อยละ 6 ตามลำดับ

ในส่วนผลิตภัณฑ์ปลาทูน่า บริษัทส่งไปจำหน่ายที่เอเชีย สหภาพยุโรป อเมริกาเหนือ แอฟริกา
ออสเตรเลีย แอฟริกาไต้ และยุโรป โดยคิดเป็นสัดส่วนร้อยละ 26, 25, 11, 10, 10, 7, 6,
และ 4 ตามลำดับ

-   การจำหน่าย และช่องทางการจำหน่าย

- การจำหน่าย

ผลิตภัณฑ์ของบริษัทและบริษัทย่อย ส่งสินค้าไปจำหน่ายต่างประเทศ ประมาณร้อยละ 68.25
ของมูลค่าการจำหน่ายทั้งหมด และอีกประมาณร้อยละ 31.75 เป็นการจำหน่ายภายในประเทศ
ในส่วนของตลาดต่างประเทศนั้น ตลาดที่สำคัญ คือ ประเทศ ญี่ปุ่น สหรัฐอเมริกา และยุโรป

- ช่องทางการจำหน่าย

บริษัทจะจำหน่ายสินค้าโดยตรงให้กับลูกค้า หรือจำหน่ายผ่านผู้นำเข้า
โดยสามารถแบ่งลักษณะของลูกค้าได้เป็น 4 ประเภท ดังนี้

1.  ผู้ค้าส่ง (Wholesaler) เป็นผู้ค้าส่งรายใหญ่ที่นำเข้าเอง เพื่อจำหน่ายให้แก่ร้านค้าปลีก
    และภัตตาคาร

2.  ผู้นำเข้า (Importer) ผู้นำเข้าจะจำหน่ายให้แก่ผู้ค้าส่ง (Wholesaler Chain)
    และภัตตาคาร

3.  โรงงานแปรรูป (Re-processor) ผู้ซื้อสินค้าไปทำการผลิตอีกทอดหนึ่ง
    หรือนำไปบรรจุหีบห่อใหม่ และจำหน่ายให้ผู้ค้าปลีก ซุปเปอร์มาร์เก็ต ภัตตาคาร
    ซึ่งสินค้าส่วนใหญ่ คือ ผลิตภัณฑ์ปลาทรายแช่แข็ง

4.  เครือข่ายร้านอาหาร (Restaurant Chain) ผู้ซื้อจะซื้อโดยตรงเพื่อป้อน
    ให้กับร้านอาหารของตัวเอง

-   โอกาสและอุปสรรคในอุตสาหกรรม

ธุรกิจผลิตสินค้าอาหารทะเลแช่แข็งเพื่อการส่งออกมีการแข่งขันกันค่อนข้างสูงตั้งแต่การเลือกซื้อวัตถุดิบไปจนถึงการจำหน่ายสินค้าซึ่งจากปัจจัยแห่งความสำเร็จที่บริษัทมีอยู่ประกอบกับข้อได้เปรียบ
และกลยุทธ์ในการแข่งขันของบริษัทที่ได้กล่าวมาแล้วนั้น
รวมกับการที่บริษัทมีความสัมพันธ์อันดีกับผู้จัดหา ผู้จำหน่ายวัตถุดิบ และลูกค้า
ซึ่งส่วนใหญ่เป็นความสัมพันธ์ที่มีมานานนับ 10 ปี
ทำให้บริษัทมีโอกาสและช่องทางที่ดีในการดำเนินธุรกิจ

ในธุรกิจผลิตสินค้าอาหารทะเลแช่แข็งเพื่อการส่งออกของบริษัทได้มีการส่งเสริมการพัฒนาสายพันธุ์กุ้งกุลาดำ
เพื่อให้ได้ผลผลิตที่มีคุณภาพและมีปริมาณผลผลิตเพิ่มขึ้นโดยการส่งเสริมในนโยบายด้านราคากับเกษตรกรโดยตรง

นอกจากนี้ปัจจุบันการเพาะเลี้ยงกุ้งขาว (VANNAMEI) ได้มีสัดส่วนการขยายการเลี้ยงเพิ่มขึ้นทุกปี
อีกทั้งได้มีการพัฒนาพันธุ์กุ้งที่มีคุณภาพสูงอย่างต่อเนื่อง เพื่อทำให้กุ้งที่จับได้มีคุณภาพและปริมาณมากขึ้น
ราคาโดยทั่วไปจะต่ำกว่ากุ้งกุลาดำ จึงทำให้ลูกค้านิยมบริโภคกุ้งขาว (VANNAMEI) มากขึ้น

สำหรับอุปสรรคอื่น ๆ ได้เปิดเผยไว้แล้วในหัวข้อ “ปัจจัยความเสี่ยง”

-   สภาพการแข่งขัน

การแข่งขันในตลาดโลก

คู่แข่งที่สำคัญของไทยในปัจจุบันนี้มีหลายประเทศ เช่น ประเทศอินโดนีเซีย จีน อินเดีย เวียดนาม
และเอกวาดอร์
ซึ่งประเทศเหล่านี้มีข้อได้เปรียบในด้านพื้นที่จับสัตว์น้ำทะเลและเนื้อที่ในการใช้เพาะเลี้ยงกุ้งที่มากกว่า
อย่างไรก็ตามประเทศไทยก็ได้เปรียบในด้านของเทคนิคการเลี้ยง การป้องกันโรค
ซึ่งทำให้ผลผลิตสูงกว่าเดิม
อีกทั้งสาธารณูปโภคพื้นฐานและการขนส่งที่ดีกว่าในการนำวัตถุดิบไปยังโรงงานผลิตประกอบกับแรงงานที่มีความชำนาญงานมากกว่า
ทำให้ผลิตภัณฑ์ของไทยมีคุณภาพและได้มาตรฐาน
ดังนั้นจึงทำให้ประเทศไทยยังสามารถแข่งขันอยู่ในตลาดโลกได้

แนวโน้มการเจริญเติบโตและการพัฒนาของอุตสาหกรรม

เนื่องจากอุปทาน (Supply) ของอาหารทะเลแช่เยือกแข็งถูกกำหนดราคาโดยผู้บริโภคขั้นสุดท้าย
ทำให้ราคาสินค้าดังกล่าวไม่สามารถเพิ่มสูงขึ้นตามต้นทุนวัตถุดิบที่เพิ่มขึ้น
ประกอบกับต้นทุนการตรวจสอบคุณภาพสินค้าก็เพิ่มสูงขึ้นอย่างต่อเนื่อง
จากการที่แต่ละประเทศประกาศข้อกำหนดสารตกค้างในอาหารที่เข้มงวดขึ้นทุกปี
ส่งผลให้ธุรกิจอาหารทะเลแช่เยือกแข็งนี้มีความยากลำบากในการทำกำไรเพิ่มขึ้น

4.3 การจัดหาผลิตภัณฑ์หรือบริการ

4.3.1 การจัดหาวัตถุดิบ

ก. แหล่งที่มาของวัตถุดิบ บริษัทและบริษัทย่อย
ไม่มีการพึ่งพิงการซื้อวัตถุดิบจากผู้จำหน่ายรายหนึ่งรายใดเกินกว่าร้อยละ 30
ของมูลค่าการซื้อวัตถุดิบ
ยกเว้นการนำเข้าปลาทูน่าของบริษัทย่อยที่ต้องพึ่งพาผู้จับปลารายใหญ่ซึ่งมีกองเรือจับปลาอยู่ทั่วมหาสมุทร
วัตถุดิบของบริษัท คือ กุ้งขาว กุ้งกุลาดำ ปลาทรายและ

ปลาหมึก จากข้อมูลการสั่งซื้อวัตถุดิบ
บริษัทมีมูลค่าการสั่งซื้อวัตถุดิบรวมทุกประเภทจากแหล่งในประเทศประมาณร้อยละ 90
ของมูลค่าการสั่งซื้อวัตถุดิบทั้งหมด จำนวนผู้จำหน่ายวัตถุดิบประมาณ 190 ราย
รายละเอียดเกี่ยวกับข้อมูลวัตถุดิบ มีดังนี้

- กุ้งขาวและกุ้งกุลาดำ บริษัทและบริษัทย่อยรับซื้อวัตถุดิบกุ้ง จากการเพาะเลี้ยงของเกษตรกรผู้ทำฟาร์มกุ้งตามชายฝั่งทะเลทั่วประเทศทั้งหมด แหล่งวัตถุดิบที่สำคัญ คือ จังหวัดสุราษฎร์ธานี จันทบุรี ตราด สตูล เป็นต้น

การสั่งซื้อวัตถุดิบจากแหล่งข้างต้น บริษัทมีการสั่งซื้อวัตถุดิบหลายลักษณะ คือ สั่งซื้อจากแพปลา
และรับซื้อจากบ่อโดยผ่านพ่อค้าคนกลาง รวมทั้งการรับซื้อจากบ่อโดยตรง

- ปลาทราย บริษัทซื้อวัตถุดิบปลาทรายทั้งในประเทศและต่างประเทศ
ส่วนการสั่งซื้อวัตถุดิบปลาทรายจากภายในประเทศ มีการสั่งซื้อวัตถุดิบแบ่งเป็น 2 ลักษณะ คือ
การสั่งซื้อจากแพปลา และรับซื้อจากพ่อค้าท้องถิ่นโดยมีแหล่งวัตถุดิบที่สำคัญ คือ จังหวัดระนอง
สงขลา ตรัง สตูล เป็นต้น ส่วนการสั่งซื้อปลาทรายจากต่างประเทศ คือ ประเทศเวียดนาม จีน
ปากีสถาน เป็นต้น

- ปลาหมึก บริษัทและบริษัทย่อย ซื้อวัตถุดิบปลาหมึกจากแหล่งธรรมชาติในประเทศทั้งหมด แหล่งวัตถุดิบที่สำคัญ คือชายทะเลฝั่งอ่าวไทย และทะเลอันดามัน

อนึ่งการซื้อวัตถุดิบจากพ่อค้าท้องถิ่นมีประโยชน์อย่างยิ่ง
เนื่องจากบริษัทจะมีความคล่องตัวมากกว่าในด้านข้อมูลข่าวสาร
จึงทำให้สามารถจัดซื้อวัตถุดิบได้ตรงตามความต้องการของฝ่ายผลิต
อย่างไรก็ตามบริษัทจำเป็นต้องซื้อจากแพปลาด้วย เพื่อให้ได้ปริมาณมากพอ
และสามารถครอบคลุมแหล่งวัตถุดิบได้ทั่วประเทศ

- ปลาทูน่า บริษัทย่อยมีการนำเข้าปลาทูน่าจากผู้จับปลารายใหญ่ ซึ่งมีกองเรือจับปลาอยู่ทั่วมหาสมุทร แต่ด้วยความสัมพันธ์ของผู้บริหารกับผู้จับปลารายใหญ่ทำให้บริษัทย่อยสามารถนำเข้าปลาทูน่าได้เพียงพอต่อการผลิต

ข. ปัญหาเกี่ยวกับวัตถุดิบ

เปิดเผยไว้แล้วในหัวข้อ “ปัจจัยความเสี่ยง” และ “โอกาสและอุปสรรคในอุตสาหกรรม”

4.4 ผลกระทบต่อสิ่งแวดล้อม

  ก. ระบบบำบัดน้ำเสีย

บริษัทและบริษัทย่อยทุกโรงงาน
ได้ผ่านการตรวจรับรองมาตรฐานบ่อบำบัดน้ำเสียแล้วว่าเป็นไปตามมาตรฐานที่กระทรวงอุตสาหกรรมกำหนด

ข. ผลกระทบของกระบวนการผลิต และวัตถุดิบเหลือใช้ที่มีต่อสิ่งแวดล้อม

- ไม่มี –